
  OPĆINA KAMANJE

 OPĆINSKO VIJEĆE
KLASA: 








UR.BROJ: 2133/22-01-17-
U Kamanju,  2017.  godine

Temeljem stavka 1. čl. 23. Zakona o komunalnom gospodarstvu (NN br. 26/03-pročišćeni tekst, 82/04, 110/04, 178/04, 38/09, 79/09, 32/11, 49/11, 144/12, 94/13, 153/413, 147/14 i 36/15) i članka 26. Statuta Općine Kamanje (Glasnik Općine Kamanje br. 03/09, 04/11 i 01/13), Općinsko vijeće Općine Kamanje na svojoj 5. sjednici održanoj dana ___________________ donosi

ODLUKU

O KOMUNALNOJ NAKNADI
I. OPĆE ODREDBE
Članak 1.
Ovom Odlukom utvrđuju se:

· naselja u kojima se plaća komunalna naknada,

· područja zona u gradu u kojima se naplaćuje komunalna naknada i koeficijenti,

· koeficijenti namjene (KN) za stambene i poslovne prostore, te građevinsko zemljište koje služi za obavljanje poslovne djelatnosti i neizgrađeno građevinsko zemljište,

· obveznici plaćanja komunalne naknade, oslobađanje od plaćanja i izvori sredstava za namirenje iznosa naknade za koji su pojedini obveznici plaćanja potpuno ili djelomično oslobođeni plaćanja komunalne naknade,

· nekretnine važne za grad koje se u potpunosti ili djelomično oslobađaju plaćanja komunalne naknade kao i uvjeti i razlozi za djelomično ili potpuno oslobađanje od plaćanja komunalne naknade,
· smanjenja komunalne naknade za poslovnu djelatnost
· način utvrđivanja površina,
· visina i način izračuna komunalne naknade,
· korištenja sredstava komunalne naknade,
· postupak donošenja rješenja o obvezi plaćanja i naplate komunalne naknade.
II. KORIŠTENJE SREDSTAVA

Članak 2.
     Komunalna naknada je prihod proračuna jedinice lokalne samouprave. Sredstva komunalne naknade namijenjena su financiranju ovih komunalnih djelatnosti:

1. održavanje javnih površina

2. održavanje nerazvrstanih cesta

3. održavanje groblja

4. javna rasvjeta
Članak 3.


Sredstva komunalne naknade koriste se za financiranje komunalnih djelatnosti u skladu s Programom održavanja komunalne infrastrukture. 


Programima iz prethodnog stavka za svaku kalendarsku godinu obvezno se utvrđuju vrste i opseg poslova održavanja s procjenom troškova po djelatnostima, visinom i izvorom financiranja.


Program donosi Općinsko vijeće. Općinski načelnik, dužan je do kraja ožujka podnijeti  Općinskom izvješće o izvršenju Programa za prethodnu godinu.
III. NASELJA U KOJIMA SE PLAĆA KOMUNALNA NAKNADA

Članak 4.

Komunalna naknada plaća se na cijelom području Općine Kamanje.
IV. NEKRETNINE ZA KOJE SE NE PLAĆA KOMUNALNA NAKNADA

Članak 5.

Od obveze plaćanja komunalne naknade oslobađaju se u potpunosti sljedeće nekretnine:

1. koje se upotrebljavaju za djelatnost javnoga predškolskoga i osnovnoga obrazovanja,

2. koje se upotrebljavaju za djelatnost vatrogastva,
3. koje služe vjerskim zajednicama za obavljanje njihove vjerske i obrazovne djelatnosti,
4. zemljišta, zgrade i prostorije kojih je vlasnik Općina Kamanje,
5. sportski objekti u vlasništvu Općine Kamanje, osim prostorija u kojima se obavlja poslovna djelatnost,

6. koje koriste udruge koje se pretežito financiraju iz proračuna Općine Kamanje u kojima nitko ne stanuje, u kojima nitko nema prijavljeno prebivalište ili boravište, niti se koriste za povremeno stanovanje,

7. poslovni prostori za rad Jedinstvenog upravnog odjela Općine Kamanje,
8. staračka domaćinstva s prosjekom dobi preko 70 godina,
9. staje, svinjci, peradarniki i dr. životinjske nastambe
Za nekretnine iz prethodnog stavka komunalna naknada plaća se ako su date u zakup, najam ili privremeno korištenje drugim korisnicima uz plaćanje zakupa, najma ili drugog oblika naknade za korištenje te nekretnine.
V. OBVEZNICI PLAĆANJA I OSLOBOĐENJA OD PLAĆANJA KOMUNALNE NAKNADE
Članak 6.
Komunalnu naknadu plaćaju vlasnici odnosno korisnici:

1. stambenog prostora,
2. poslovnog prostora,
3. garažnog prostora,
4. građevinskog zemljišta koje služi u svrhu obavljanja poslovne djelatnosti
Članak 7.


Obveznici plaćanja komunalne naknade iz prethodnog članka, dužni su Jedinstvenom upravnom odjelu Općine Kamanje prijaviti svaku promjenu vlasništva, odnosno korištenja prostora, odnosno zemljišta uz koju je u svezi i promjena u obvezi plaćanja komunalne naknade, u roku 15 dana od dana nastanka promjene.

Fizička i pravna osoba koja ne postupi sukladno odredbi stavka 1. ove Odluke kaznit će se novčanom  kaznom u  iznosu godišnje komunalne naknade.

Članak 8.

Od obveze plaćanja komunalne naknade, na temelju pisanog zahtjeva obveznika, privremeno će se osloboditi:

1. obveznika plaćanja komunalne naknade ako je osobno ili netko od članova obitelji iz zajedničkog kućanstva korisnik prava na zajamčenu minimalnu naknadu prema rješenju nadležnog Centra za socijalnu skrb, dok ta prava traju,

2. obveznika nositelja domaćinstva bez prihoda ili s prihodima prema slijedećim kriterijima: samac sa mjesečnim prihodom do 1.000,00 kn te 300,00 kn za svakog daljnjeg člana kućanstva pod uvjetom da su svi članovi kućanstva stariji od 65 godina, 
3. obveznika plaćanja komunalne naknade – nositelj kućanstva, osobe sa priznatom 80-100%-tnom tjelesnom invalidnošću,

4. obveznika koji je nositelj staračkog domaćinstva (pod staračkim domaćinstvom smatra se kućanstvo u kojem živi bračni par sa prosjekom godina preko 80 godina ili samac stariji od 80 godina),

5. obveznika na čijoj je nekretnini, uslijed elementarne nepogode ili druge nezgode, nastala veća šteta i privremeno nije pogodna za korištenje, na najduži rok od godine dana
Oslobađanje od plaćanja komunalne naknade odnosi se samo na stambeni prostor.

Iznos na koji se obveznici oslobađaju plaćanja komunalne naknade podmiruje se iz drugih prihoda Proračuna Općine.
Članak 9.

Rješenje o oslobađanju od plaćanja komunalne naknade, donosi se za svaku kalendarsku godinu, kao i o umanjenju naknade sukladno odredbama Zakona o komunalnom gospodarstvu i ove Odluke.
Rješenje iz prethodnog stavka donosi se na pismeni zahtjev obveznika plaćanja i dokumentacije kojom dokazuje da ima pravo na oslobađanje od plaćanja komunalne naknade.
VI. UTVRĐIVANJE POVRŠINE PROSTORA, ODNOSNO ZEMLJIŠTA ZA KOJE SE PLAĆA KOMUNALNA  NAKNADA

Članak 10.


Komunalna naknada plaća se za neto korisnu površinu stambenog, poslovnog ili garažnog prostora, te za ukupnu površinu građevinskog zemljišta koje služi za obavljanje poslovne djelatnosti.

Namjena prostora utvrđuje se prvenstveno na osnovu građevinske dokumentacije, a ako je došlo do naknadnih promjena, zapisnikom o stvarnom stanju namjene i površini prostora. 
Članak 11.


Utvrđivanje namjene odnosno izmjeru prostora obavlja komunalni redar.

Jedinstveni upravni odjel će po potrebi, obavljati kontrolu površina i namjenu prostora odnosno zemljišta za koje se plaća komunalna naknada.
Članak 12.


Ako obveznik plaćanja komunalne naknade vjerodostojno ne dokumentira namjenu i površinu nekretnine za koju se plaća komunalna naknada i ne dozvoli izmjeru po ovlaštenoj osobi, površina će se utvrditi na slijedeći način: vanjske mjere građevine (dužina, širina) x broj etaža x 0,75.
VII. ODREĐIVANJE VISINE KOMUNALNE NAKNADE

Članak 13.


Visina komunalne naknade određuje se ovisno o lokaciji nekretnine odnosno zoni u kojoj se nalazi nekretnina, vrsti i namjeni nekretnine.

Komunalna naknada se obračunava po m² površine i to za stambeni, poslovni i garažni prostor po jedinici korisne površine koja se utvrđuje na način propisan Zakonom o komunalnom gospodarstvu, a za građevno zemljište po jedinici stvarne površine.
Visina komunalne naknade za nekretninu (Vkn) utvrđuje se množenjem:

1. vrijednosti obračunske jedinice – boda (Vb) određene u kunama po m²,
2. koeficijenta zone (Kz),
3. koeficijenta namjene (Kn) i
4. obračunske površine nekretnine (P),
a izračunava se prema izrazu Vkn=Vb x Kz x Kn x P
Vrijednost boda

Članak 14.


Vrijednost boda utvrđuje Općinsko vijeće do kraja studenog tekuće godine za narednu godinu, a ukoliko se ne utvrdi vrijednost boda za obračun komunalne naknade u sljedećoj kalendarskoj godini primjenjuje se postojeća vrijednost boda.
VIII. PODRUČJA ZONA U OPĆINI I KOEFICIJENTI ZONA

a) Zone u Općini Kamanje
Članak 15.

Za obračun komunalne naknade, ovisno o prostornoj pogodnosti stanovanja i opremljenosti sadržajima društvenog standarda, utvrđuju se:

· I ZONA koju čini naselja: Kamanje, Veliki Vrh Kamanjski, Reštovo, Mali Vrh  

                                           Kamanjski, Preseka Ozaljska, Orljakovo i  Brlog Ozaljski

Granice građevinskih područja naselja i zona vikend naselja određuju se prema važečem Prostornom planu Općine Kamanje.
b) Koeficijenti zone

Članak 16.

Sukladno članku 15. ove Odluke, koeficijent zone (Kz) utvrđuje se kako slijedi:


- koeficijent zone = 1
IX.  KOEFICIJENTI NAMJENE

Članak 17.


Koeficijent namjene (Kn) utvrđuje se ovisno o vrsti nekretnine iz članka 6. ove Odluke i iznosi: 
- za stambeni prostor, prostor koji koriste neprofitne organizacije i udruge i garažni prostor ..........................................................................................................................Kn = 1,00
Članak 18.
Koeficijent namjene (Kn) za poslovne prostore određuje se na način kako slijedi:
	Redni broj
	Odjeljak
	NAZIV
	Koeficijent

	1.
	
	PROIZVODNA DJELATNOST


	

	
	a
	Izgrađeni prostor
	2,0

	
	b
	Građevinsko zemljište koje služi u svrhu obavljanja djelatnosti          
	0,2

	2.
	
	OSTALE DJELATNOSTI – Izgrađeni prostor

	

	
	a
	Izgrađeni prostor
	

	
	
	Bankarska djelatnost
	10,0

	
	
	Odvjetnička djelatnost
	10,0

	
	
	Osiguravajuća djelatnost
	10,0

	
	
	Ugostiteljska djelatnost
	6,0

	
	
	Turistička djelatnost
	6,0

	
	
	Trgovačka djelatnost
	6,0

	
	
	Elektrodistribucijska djelatnost
	6,0

	
	
	Uslužna djelatnost (promet, projektiranje, istraživanje, razvoj, poslovne usluge)
	8,0

	
	
	Stambeno komunalna djelatnost i uređenje naselja
	8,0

	
	
	Šumarska djelatnost
	7,0

	
	
	Građevinarska djelatnost
	7,0

	
	
	Vodoprivredna djelatnost
	7,0

	
	
	Obrtništvo, servisi, osobne usluge
	6,0

	
	
	Znanost, kultura, informativna djelatnost, zdravstvo i socijalna zaštita, tijela državne vlasti, fondovi, udruge, organizacije građana                                                                           
	2,0


X. SMANJENJA KOMUNALNE NAKNADE ZA POSLOVNU DJELATNOST

Članak 19.


Vlasniku odnosno korisniku poslovnog prostora koji služi za proizvodne djelatnosti, obrtništvo proizvodnog karaktera i poljoprivredu koji započinju s obavljanjem djelatnosti u tim prostorima, na vlastiti zahtjev, odobrit će se smanjenje obveze plaćanja komunalne naknade i to:

· u 75 % iznosu u prvoj godini poslovanja od početka rada,

· u 50 % iznosu u drugoj godini poslovanja,

· u 25 % iznosu u trećoj godini poslovanja.

Članak 20.


Za poslovni prostor i građevno zemljište koje služi za obavljanje poslovne djelatnosti kad se poslovna djelatnost ne obavlja više od 6 mjeseci u kalendarskoj godini, koeficijent namjene za period nekorištenja, umanjuje se za 50 %, ali ne može biti manji od 2,00, za poslovni prostor, odnosno 0,05 % za neizgrađeno građevno zemljište.

XI. DONOŠENJE RJEŠENJA O OBVEZI PLAĆANJA I NAPLATA KOMUNALNE NAKNADE

Članak 21.


Rješenje o obvezi plaćanja komunalne naknade donosi Jedinstveni upravni odjel Općine Kamanje.

Rješenje iz prethodnog stavka donosi se po službenoj dužnosti svim postojećim obveznicima plaćanja komunalne naknade ukoliko im se ovom Odlukom mijenja koji od mjerila utvrđivanja visine komunalne naknade.

            Ukoliko se temeljem Odluke Općinskog vijeća mijenja visina komunalne naknade, Jedinstveni upravni odjel donijeti će rješenje o visini komunalne naknade najkasnije do 31. ožujka za tekuću godinu.


Rješenje se donosi i u slučaju promjene obveznika plaćanja komunalne naknade, promjene površine i namjene prostora odnosno zemljišta za koje se plaća komunalna naknada. 

Članak 22.


Rješenjem o obvezi plaćanja komunalne naknade utvrđuju se prostori i zemljišta za koja se plaća komunalna naknada i njihova namjena, visina komunalne naknade za m2, površine prostora odnosno zemljišta, te ukupni iznos komunalne naknade utvrđen sukladno odredbama ove Odluke.

Članak 23.


Ukoliko obveznik plaćanja komunalne naknade istu ne plati u roku utvrđenom rješenjem iz članka 21. ove Odluke, provest će se postupak po propisima o prisilnoj naplati poreza na dohodak, odnosno dobit.


Postupak prisilne naplate provodit će se odmah po isteku roka za naplatu dvomjesečnog iznosa komunalne naknade.

XII. PRIJELAZNE I ZAVRŠNE ODREDBE

Članak 24.

Ova Odluka stupa na snagu osmi dan nakon objave u Glasniku Općine Kamanje. Stupanjem na snagu ove Odluke prestaju važiti: Odluka o komunalnoj naknadi („Glasnik Općine Kamanje“ br. 01/04), Odluka o Izmjenama i dopunama Odluke o komunalnoj naknadi („Glasnik Općine Kamanje“ br. 08/06, 05/08 i 05/09).
Članak 25.

Ova Odluka stupa na snagu osnog dana od dana objave u „Glasniku Općine Kamanje“, a primjenjuje se od 01.01.2018. godine.
 Predsjednik Općinskog vijeća:


 






Ivan Lukunić



